CELEX: 32018D1668
Language: fi
Date: 2018-11-06 00:00:00
Title: Komission täytäntöönpanopäätös (EU) 2018/1668, annettu 6 päivänä marraskuuta 2018, päätöksen 2006/766/EY liitteen I muuttamisesta siltä osin kuin on kyse Amerikan yhdysvaltoja koskevasta kohdasta niiden kolmansien maiden ja alueiden luettelossa, joista elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden tuonti ihmisravinnoksi on sallittua (tiedoksiannettu numerolla C(2018) 7207) (ETA:n kannalta merkityksellinen teksti.)

8.11.2018   
               
               
                  FI
               
               
                  Euroopan unionin virallinen lehti
               
               
                  L 278/26
               
            
         KOMISSION TÄYTÄNTÖÖNPANOPÄÄTÖS (EU) 2018/1668,
         annettu 6 päivänä marraskuuta 2018,
         päätöksen 2006/766/EY liitteen I muuttamisesta siltä osin kuin on kyse Amerikan yhdysvaltoja koskevasta kohdasta niiden kolmansien maiden ja alueiden luettelossa, joista elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden tuonti ihmisravinnoksi on sallittua
         
            
               (tiedoksiannettu numerolla C(2018) 7207)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 11 artiklan 1 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 854/2004 säädetään, että eläinperäisiä tuotteita voidaan tuoda ainoastaan sellaisesta kolmannesta maasta tai kolmannen maan osasta, joka on kyseisen asetuksen mukaisesti laaditussa luettelossa.
                  
               
                     (2)
                  
                  
                     Asetuksessa (EY) N:o 854/2004 säädetään myös, että tällaisten luetteloiden laatimisen ja ajan tasalle saattamisen yhteydessä on otettava huomioon unionin kolmansissa maissa suorittaman valvonnan tulokset. Euroopan parlamentin ja neuvoston asetuksen (EY) N:o 882/2004 (2) mukaan kolmannet maat voidaan ottaa tällaisiin luetteloihin ainoastaan, jos niiden toimivaltaiset viranomaiset antavat asianmukaiset takeet unionin rehu- ja elintarvikelainsäädännön sekä eläinten terveyttä koskevien sääntöjen noudattamisesta tai säännösten vastaavuudesta.
                  
               
                     (3)
                  
                  
                     Komission päätöksessä 2006/766/EY (3) luetellaan ne kolmannet maat ja alueet, jotka täyttävät asetuksessa (EY) N:o 854/2004 tarkoitetut kriteerit ja jotka siitä syystä pystyvät takaamaan, että päätöksessä 2006/766/EY tarkoitetut tuotteet täyttävät unionin lainsäädännössä kuluttajien terveyden suojelemiseksi asetetut terveyttä koskevat edellytykset ja että niitä voidaan näin ollen viedä unioniin. Kyseisen päätöksen liitteessä I esitetään luettelo kolmansista maista, joista simpukoiden, piikkinahkaisten, vaippaeläinten ja merikotiloiden tuonti ihmisravinnoksi on sallittua. Mainitussa luettelossa esitetään myös rajoitukset, jotka koskevat tällaista tuontia tietyistä kolmansista maista.
                  
               
                     (4)
                  
                  
                     Unionin viimeisimmät valvontatoimet Amerikan yhdysvalloissa unioniin vietäväksi tarkoitettujen simpukoiden tuotannon valvontajärjestelmän arvioimiseksi toteutettiin vuonna 2015. Tämä valvonta yhdessä Amerikan yhdysvaltojen toimivaltaisten viranomaisten antamien takeiden kanssa osoittaa, että Massachusettsin ja Washingtonin osavaltioissa sovellettavat simpukoiden tuotantoedellytykset tarjoavat vastaavat takeet kuin ne, joista säädetään asiaa koskevassa unionin lainsäädännössä. Tämän vuoksi simpukoiden, vaippaeläinten, piikkinahkaisten ja merikotiloiden tuonti Massachusettsin ja Washingtonin osavaltioista Amerikan yhdysvalloista olisi sallittava. Komissio vahvistaa kyseisten tuotteiden vientiä koskevat erityisedellytykset kansanterveyttä koskevassa todistuksessa.
                  
               
                     (5)
                  
                  
                     Sen vuoksi päätöstä 2006/766/EY olisi muutettava.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2006/766/EY liitteessä I oleva Amerikan yhdysvaltoja koskeva kohta seuraavasti:
            
               
                           ”US
                        
                        
                           Amerikan yhdysvallat
                        
                        
                           Massachusettsin ja Washingtonin osavaltiot”
                        
                     
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 6 päivänä marraskuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EUVL L 139, 30.4.2004, s. 206.
         
            (2)  Euroopan parlamentin ja neuvoston asetus (EY) N:o 882/2004, annettu 29 päivänä huhtikuuta 2004, rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta (EUVL L 165, 30.4.2004, s. 1).
         
            (3)  Komission päätös 2006/766/EY, tehty 6 päivänä marraskuuta 2006, sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta (EUVL L 320, 18.11.2006, s. 53).